cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:.HIV/13176-1/2019  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2019. november 28.-i nyilvános rendes ülésére**

**Tárgy:** Pályázat benyújtása az MLSZ sportfejlesztési program keretében kisméretű rekortán borítású labdarúgó pálya építésére

**Az előterjesztő:** Papp Gábor polgármester

**Készítette:**  Kránitz Patrícia pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság és Emberi Erőforrás Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat részt szeretne venni a Magyar Labdarúgó Szövetség (MLSZ) sportfejlesztési programjában.

A sportcsarnok mögötti műfüves focipálya az elmúlt 10 évben leamortizálódott, így a felújítása szükségesé vált, így a jelen pályázat keretében a Hévíz, 1089/1 hrsz-on megvalósítandó kisméretű 20x40 (22\*42 m) rekortán borítású labdarúgó pályára pályázna az Önkormányzat.

A Magyar Labdarúgó Szövetség sportfejlesztési programjában évente 100 pályához igényel TAO-támogatást. Az MLSZ-nél pályázó önkormányzatok és sportszervezetek ötféle pályatípus közül választhatnak. .A kiválasztott pályák felépítését az MLSZ szervezi és végezteti el, a pályázati felhívásban meghatározott feltételek szerint. Az MLSZ által nyújtott TAO támogatás mértéke a teljes beruházási költség 70%-a.

A kisméretű 20x40 (22\*42 m) rekortán borítású labdarúgó pálya:

A burkolat vörös színű, felfestett vonalakkal, kézilabda, kosárlabda, futball játékokra alkalmas, 2 db 3x2 méteres fix kapuval, 2-4 fixen rögzített kosárlabda palánkkal, pálya körül Viacolor járda, pálya körül labdafogó háló (128 folyóméter), pálya körül palánk (122 folyóméter), világítás (cca. 120 LUX).

Várható költség opcionális tételek nélkül, bruttó: **49 500 000 Ft**, melynek az önkormányzatra eső önrésze 14 850 000 Ft.

Az MLSZ a pályaépítések helyszíneit pályáztatás útján választja ki. A pályázatok elbírálása a Megyei Igazgatóságokon történik előre meghatározott bírálati szempontok alapján, majd ezt követően a MLSZ Elnöksége hozza meg a végleges döntést a pályaépítések helyszíneiről a Megyei Társadalmi Elnökségek javaslatát figyelembe véve (a formailag megfelelt, de kvótán felüli, nem nyertes pályázatok tartaléklistára kerülnek).

A kivitelezés során használandó anyagok (műfű, gumi granulátum, homok, palánk háttérháló, kapuk, felszerelési tárgyak, mobil lelátó, stb.) szállítóit az MLSZ kétévente megversenyezteti, termékenként legalább három ajánlatot kér az adott területen működő cégektől. Az előre kialakított, majd meghirdetett bírálati szempontok szerint (ár, minőség, referencia, vállalt garancia, stb.) kiválasztja az összességében legkedvezőbb ajánlatot tevő szállítót, és végül vele köt szerződést a szállításra.

A kivitelezések ütemesen kezdődnek. Valamennyi helyszínre meghívásos kivitelezői tendert ír ki az MLSZ azok között a vállalkozók között, amelyek korábban már egy előminősítésen megfeleltek. A kivitelezői tender értékelése előre meghatározott, rögzített és meghirdetett szempontok szerint történik.

A nyertes ár ismeretében az MLSZ az önkormányzattal/sportszervezettel együttműködési megállapodást köt, a kivitelezővel pedig vállalkozási szerződést. A kivitelezés azt követően kezdhető meg, hogy az önkormányzat aláírta az együttműködési megállapodást az MLSZ-el és átutalta a 30% önerőt.

A kivitelezés során a műszaki ellenőrzést az MLSZ által megbízott cég végzi. A kivitelezés időtartama kispálya esetén kb. 30 nap. A kivitelező készre jelentését követően megtörténik a pálya műszaki átadás-átvétele, melyen a pálya majdani üzemeltetője, a kivitelező és a műszaki ellenőr vesznek részt.

Az önkormányzat birtokba veszi a pályát azzal, hogy azt 15 éven keresztül az MLSZ-szel közösen használja és hasznosítja a TAO-törvényben meghatározott célok megvalósulása érdekében. Az MLSZ a pályák karbantartását évente kétszer ellenőrzi, a tapasztalatokról, az esetleg szükséges teendőkről értesíti az üzemeltetőt. A pályák üzemeltetőjének adatszolgáltatási kötelezettsége is van, melynek teljesítését az MLSZ szintén ellenőrzi. A TAO-támogatással történő elszámolásra a jóváhagyó, ellenőrző szerv felé támogatási időszakonként (évente) kerül sor, melynek keretében az MLSZ pályánként köteles benyújtani valamennyi szerződést, műszaki dokumentációt és a könyvvizsgált számviteli bizonylatokat.

A fentiek alapján kérem a Tisztelt Képviselő-testületet az alábbi határozati javaslat elfogadására. A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete, Magyar Labdarúgó Szövetség sportfejlesztési program keretében pályázatot nyújt be a tulajdonát képező, a Nagykanizsai tankerületi Központ használatában lévő, hévízi 1089/1. hrsz-ú, kivett sportcsarnok és udvar tkv-i megjelölésű, ingatlanon található műfüves pálya, kisméretű 20x40 (22\*42 m) rekortán borítású labdarúgó pálya kiépítésére nettó 49. 500 e Ft értékben. A Képviselő-testület a pályázatban együttműködő partnernek felkéri a Hévízi sportkört.

Felelős: Papp Gábor, polgármester

Határidő: 2019. november 28.

1. A Képviselő-testület felhatalmazza polgármester, hogy az ingatlant használó Nagykanizsai Tankerületi Központtal a pályázat beadása érdekében a szükséges egyeztetést folytassa le.

Felelős: Papp Gábor, polgármester

Határidő: 2019. november 28.

1. A Képviselőtestület megismerte és vállalja, hogy a pályázat nyertessége esetén az együttműködési megállapodás aláírását követő 8 napon belül előlegként átutalja a teljes költség nettó részének 30%-a + áfát, előleg jogcímen, a Magyar Labdarúgó Szövetség által megjelölt számlára, a 2019. évi költségvetéséről szóló 6/2019. (II. 1.) önkormányzati rendelet 1/9 melléklet 17. sora (általános tartalék) terhére.

Felelős: Papp Gábor, polgármester

Határidő: 2019. november 28.

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kránitz Patrícia | pályázati ügyintéző |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |